# Adolf Friedrich zu Mecklenburg

### Fra Wikipedia, den frie encyklopedi

Hertug Adolf Friedrich zu Mecklenburg (født 10. oktober 1873 i Schwerin, død 5. august 1969 i Eutin) var en tysk Afrikautforsker, kolonipolitiker og fra 1949 til 1951 president for den tyske olympiske komité.

Adolf Friedrich var tredje barn av Friedrich Franz II av Mecklenburg, regjerende storhertug i Mecklenburg-Schwerin fra 1842 til 1883, og hans hustru Marie Caroline av Schwarzburg-Rudolstadt.

I 1907/08 ledet Adolf Friedrich en vitenskapelig forskningsreise i Sentral-Afrika, og reiste gjennom kontinentet fra øst til vest. I 1910/11 ledet han en ny ekspedisjon til Tsjadsjøen og fra den nordlige delen av Kongoelven frem til Nilen. Urskogområdet øst for Kongoelven og området ved Tsjadsjøen var fremdeles forholdsvis ukjent land på dette tidspunktet. Deler av ekspedisjonen foretok utforskninger frem til Bahr-el-Gasal ved den øvre delen av Nilen, andre i Syd-Kamerun og øyene i Guineagolfen. Arbeidet resulterte i det monumentale verket Vom Kongo zum Niger und Nil.

Fra 1912 til 1914 var hertugen guvernør i den tyske kolonien Togo. Etter første verdenskrig ble han visepresident for Deutsche Kolonialgesellschaft für Südwest-Afrika, hvor hans bror Johann Albrecht var president fra 1895-1920. I forbindelse med Togos uavhengighet i 1960 ble han invitert av regjeringen til å delta i festlighetene.

Fra 1926 til 1956 var han medlem av den internasjonale olympiske komité (IOK), og fra 1949 til 1951 president for den tyske olympiske komité.

Adolf Friedrich var gift to ganger. I 1917 ble han gift med Viktoria Feodora von Reuß-Schleiz, som døde i barselseng da datteren Woislawa-Feodora von Mecklenburg-Schwerin ble født i 1918. I 1924 ble han gift på nytt med Elisabeth von Stolberg-Roßla, som kun overlevet ham med få uker og også døde i 1969.

## [rediger] Verker

- Ins innerste Afrikas. Leipzig 1909
- Vom Kongo zum Niger und Nil. Leipzig 1912
- Wissenschaftliche Erlebnisse der Deutschen Zentral-Afrika-Expedition unter Führung Adolf Friedrichs, Herzog zu Mecklenburg. Leipzig 1922

## [rediger] Litteratur

- Junack, Richard: Adolf Friedrich Herzog zu Mecklenburg. Leben und Wirken. Hamburg 1963
- Otto Gebhard: Durch Steppe und Urwald. Abenteuer und Erlebnisse der Afrika – Expedition des Herzogs Adolf Friedrich zu Mecklenburg. 1911
- Reinhart Bindseil: Adolf Friedrich Herzog zu Mecklenburg (1873-1969): Ein Manager der Afrika-Forschung und Ruanda-Reisender des Jahres 1907 (Kaiserlicher Gouverneur von Togo 1912-1914). Bonn, 1992.

Hentet fra «http://no.wikipedia.org../../../a/d/o/Adolf_Friedrich_zu_Mecklenburg_e6e1.html»

Kategorier: Tyskere | Kolonihistorie | Afrikas historie | IOK-medlemmer | Fødsler i 1873 | Dødsfall i 1969

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- Eesti
- English
- Nederlands